ร้านนี้รีวิวย้อนหลังนานไปนิด เกือบๆปี >.<"

เริ่มต้นจากการถูกทาบทามให้ช่วยไปถ่ายรูปอาหารพื้นบ้านภาคใต้ เลยต้องทำการบ้านนิดหน่อยว่าอาหารพื้นเมืองควรจะถ่ายรูปอย่างไรให้น่าสนใจ ปกติจะถ่ายแต่เค้กกับอาหารตะวันตก

ลองนั่งคุยกับผู้สูงวัย ไปสะดุดกับคำว่าข้าวแช่ชาววัง ซึ่งไม่เกี่ยวกับ อาหารพื้นบ้านภาคใต้ตรงไหนเลย แต่ด้วยความอยากรู้อยากเห็นว่าทำไมต้องเอาข้าวมาทานกับน้ำเย็น สมัยก่อนมีน้ำแข็งด้วยเหรอ 

เดินทางไปอย่างลำบากอีกครั้งเพราะพิกัดเพียงแค่คำบอกเส้นทางไม่มีแผนที่ แถมเข้าไปในบริเวณบ้านที่อยู่อาศัยต่างหาก แต่ในที่สุดก็ดิ้นรนจนเจอ หึหึ

จำได้ว่าไปถึงเป็นโต๊ะแรกสั่งทันที 2-3 รายการ อาหารออกไม่ช้านัก สักพักลูกค้าก็เต็มร้าน ส่วนใหญ่โทรจองมาก่อนแล้ว เจอคนดัง2-3คนมาทานวันนั้นด้วย มีลูกค้าโทรสั่งแล้วมารับแบบใส่กล่องกลับบ้านด้วยทีละหลายๆชุด

เนื่องจากไกลจากบ้านไปนิดเลยยังไม่ได้มีโอกาสไปทานอีกครั้ง แต่ถ้ามีโอกาสจะไปทานอีกครั้งแน่นอนจะลองพาท่านผู้ใหญ่ไปทานดู